“ทองไทย” เช้านี้ ลงอีก 100 บาท ร่วงแรง 2 วันติด แตะระดับต่ำสุดรอบกว่า 2 เดือน
"สมาคมค้าทองคำ" รายงานราคาทอง เปิดตลาดเช้านี้ “ทองไทย” ปรับลงอีก 100 บาท ร่วงแรง 2 วันติด แตะระดับต่ำสุดรอบกว่า 2 เดือน ทองคำแท่ง ขายออกบาทละ 27,700 รูปพรรณ 28,200 บ.
"สมาคมค้าทองคำ" รายงานราคาทอง เปิดตลาดเช้านี้ “ทองไทย” ปรับลงอีก 100 บาท ร่วงแรง 2 วันติด แตะระดับต่ำสุดรอบกว่า 2 เดือน ทองคำแท่ง ขายออกบาทละ 27,700 รูปพรรณ 28,200 บ.
30 ต.ค. 2563

สมาคมค้าทองคำ รายงานราคาทอง (96.5%) วันนี้ (30 ต.ค.63) เมื่อเวลา 09.28 น.ที่ผ่านมา ปรับลดทีเดียว 100 บาท เมื่อเทียบกับประกาศราคาซื้อขายครั้งสุดท้ายของวันพฤหัสบดี (29 ต.ค.) ที่มีการประกาศราคาทองทั้งหมด 3 รอบ รวมราคาปรับลดลงมากถึง 300 บาท ปรับลดลงแรงติดต่อกันเป็นวันที่ 2 แตะระดับต่ำสุดในรอบกว่า 2 เดือน
โดยราคาทองคำแท่งวันนี้ รับซื้ออยู่ที่บาทละ 27,600.00 บาท ขายออกที่ราคาบาทละ 27,700.00 บาท
ทองรูปพรรณ รับซื้ออยู่ที่ราคาบาทละ 27,106.08 บาท ขายออกที่บาทละ 28,200.00 บาท
ราคาทองคำ Spot เช้านี้เคลื่อนไหวที่บริเวณ 1,873 ดอลลาร์ หลังจากปิดตลาดเมื่อที่ผ่านมาร่วงหนักติดต่อกันเป็นวันที่ 2 อีก 11.2 ดอลลาร์  ที่ระดับ 1,868 ดอลลาร์ เนื่องมาจากได้รับแรงกดดันจากการแข็งค่าของสกุลเงินดอลลาร์สหรัฐ และแรงเทขายสินทรัพย์ที่ปลอดภัย หลังการเปิดเผยข้อมูลเศรษฐกิจที่แข็งแกร่งของสหรัฐ โดยเฉพาะตัวเลขจีดีพีไตรมาส 3 ที่ขยายตัวสูงสุดเป็นประวัติการณ์